Skinnerne og togene er de samme. Men billetterne fra Danmark til Tyskland er billigere, hvis man skifter DSB-billetterne ud med billetter fra Deutsche Bahn.

En enkeltbillet fra København til Flensborg koster 388 kroner, hvis du køber den hos DSB på Københavns Hovedbanegård. Og på dsb.dk er den såkaldte orangepris 248 kroner, endda på begrænsede afgange, hvis du ikke er meget tidligt ude.

Men hvis du køber den over Deutsche Bahns internationale hjemmeside, koster den kun 190 kroner. Og sproget på hjemmesiden er endda dansk.